**Likumprojekta “Grozījumi Lauksaimniecības un lauku attīstības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi [Lauksaimniecības un lauku attīstības likum](http://www.likumi.lv/doc.php?id=87480)ā” (turpmāk – likumprojekts) sagatavots šādu apsvērumu dēļ:1) tā kā plānošanas periodā no 2014. līdz 2020. gadam Kopējās zivsaimniecības politikas īstenošanai tiek izveidots Eiropas Jūrlietu un zivsaimniecības fonds, kas aizstāj 2007.–2013. gada plānošanas periodā pieejamo Eiropas Zivsaimniecības fondu, jāprecizē attiecīgā fonda nosaukums Lauksaimniecības un lauku attīstības likumā;2) lai izpildītu Ministru kabineta 2016. gada 13. septembra sēdes protokola 25.§ (TA-1908) 2. punktā uzdoto uzdevumu Zemkopības ministrijai līdz 2017. gada 31. martam sagatavot un iesniegt izskatīšanai grozījumus Lauksaimniecības un lauku attīstības likumā (turpmāk – likums) attiecībā uz dokumentu iesniegšanu un paziņojumu saņemšanu Lauku atbalsta dienesta (turpmāk – LAD) elektroniskajā pieteikšanās sistēmā (turpmāk – EPS);3) saskaņā ar Padomes 2007. gada 22. oktobra Regulas Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”), (turpmāk – Regula Nr. 1234/2007) 204. panta 5. punktu, kartupeļu ražošanas cietes kvota ir noteikta līdz 2011./2012. tirdzniecības gadam. Pēc 2012. gada 30. jūnija kartupeļu cietes ražošanai kvotas netiek piešķirtas;4) saskaņā ar Regulas Nr. 1234/2007 204. panta 4. punktu ES dalībvalstīs piena kvotu sistēma tika piemērota līdz 2015. gada 31. martam, tāpēc no likuma jāizslēdz regulējums, kas paredz piena kvotu sistēmas piemērošanu Latvijā;5) atsauces uz spēku zaudējušām regulām jāaizstāj ar aktuālām atsaucēm;6) lai izpildītu Ministru kabineta 2013. gada 5. februāra sēdes protokola 13.§ (TA-187) 2. punktā uzdoto uzdevumu Zemkopības ministrijai, virzot grozījumus Lauksaimniecības un lauku attīstības likumā, paredzēt grozījumus šī likuma 9. pantā attiecībā uz ražotāju organizācijām, to apvienībām un starpnozaru organizācijām. |
| 2. | Pašreizējā situācija un problēmas | 1) Obligāta elektroniskā pieteikšanās jau 2015. gadā tika piemērota lauksaimniekiem, kuri pieteicās Eiropas Savienības (turpmāk – ES) tiešo maksājumu atbalstam un kuru rīcībā bija vismaz 10 hektāru aramzemes. 2016. gadā šī prasība tika attiecināta uz lauksaimniekiem, kuri pieteicās ES tiešo maksājumu atbalstam un kuru rīcībā bija vismaz 10 hektāru lauksaimniecības zemes, kā arī pretendentiem Lauku attīstības programmas “Agrovide un klimats” vai ”Bioloģiskā lauksaimniecība” pasākumos.Šīe pasākumi tika ieviesti, ņemot vērā Komisijas 2014. gada 17. jūlija Īstenošanas regulas (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību, (turpmāk – regula Nr. 809/2014) 17. panta prasības attiecībā uz ES tiešajiem maksājumiem un lauku attīstības pasākumu platībmaksājumiem, tas ir, nodrošināt atbalsta pretendentu ar veidlapu sagatavēm un atbilstošu grafisko materiālu, pamatojoties uz platībām, kas noteiktas iepriekšējā gadā, izmantojot ĢIS saskarni, kas ļauj apstrādāt deklarēto platību telpiskos un burtciparu datus (ģeotelpisko atbalsta pieteikuma veidlapu).2016. gadā, īstenojot pārejas posmu uz pilnībā obligātu elektronisko pieteikšanos ES tiešo maksājumu atbalstam, tiem atbalsta pretendentiem, kam bija grūtības aizpildīt vienotā iesnieguma formu EPS, tika dota iespēja iesniegt pieprasījumu rakstveidā, arī telefoniski konsultējoties par vienotā iesnieguma sagatavošanu papīra formā, kā arī vērsties LAD reģionālajā pārvaldē, lai saņemtu palīdzību vienotā iesnieguma aizpildīšanai, saskaņā ar regulas Nr. 809/2014 17. panta 3. punktā noteikto. LAD tehniskais atbalsts tika sniegts, nodrošinot pieeju datoriem un dodot iespēju lauksaimniekiem pašiem elektroniski aizpildīt un iesniegt vienoto iesniegumu EPS sistēmā, vai arī vienoto iesniegumu EPS sistēmā aizpildīja LAD speciālisti, ievadot lauksaimnieka mutvārdos sniegto informāciju. Pēc lauksaimnieka norādīto datus ievadīšanas EPS sistēmā tika izdrukāta EPS ievadītā informācija, ko lauksaimnieks apstiprināja ar parakstu. Pašreizējā pieredze liecina, ka dokumentu iesniegšana un paziņojumu saņemšana EPS nodrošina mazāku kļūdu daudzumu, ātrāku informācijas apriti un iesniegumu datu apstrādi un līdz ar to savlaicīgāku atbalsta administrēšanu un izmaksu, kā arī mazākas sankcijas. Obligāta atbalsta pieteikumu iesniegšana elektroniski nodrošinās ne vien efektīvu ES fondu, bet arī valsts atbalsta pasākumu administrēšanu un administratīvā sloga samazināšanu gan atbalsta pretendentiem, gan arī administrējošām iestādēm. 2) Regulas Nr. 1234/2007 204. panta 5. punktu kartupeļu ražošanas cietes kvota ir noteikta līdz 2011./2012. tirdzniecības gadam. Pēc 2012. gada 30. jūnija kartupeļu cietes ražošanai kvotas netiek piešķirtas.3) Tā kā Regulas Nr. 1234/2007 204. panta 4. punkts paredzēja piena kvotu sistēmas piemērošanu ES dalībvalstīs līdz 2015. gada 31. martam un kopš 2015. gada 1. aprīļa piena kvotu sistēma ES vairs netiek piemērota, no likuma ir jāizslēdz 7. panta otrā daļa, kas paredz piena kvotu sistēmas piemērošanu Latvijā. Līdz ar to spēku zaudēs Ministru kabineta 2009. gada 8. septembra noteikumi Nr. 1040 ”Piena kvotu administrēšanas noteikumi”.4) Spēku ir zaudējusi Komisijas 1985. gada 22. jūlija Regula (EEK) Nr. [2220/85](http://eur-lex.europa.eu/eli/reg/1985/2220?locale=LV), ar ko nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem, un tajā iekļautās normas ir pārņemtas Komisijas 2014. gada 11. marta Deleģētajā regulā (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (turpmāk – regula Nr. 907/2014).Spēkā ir stājusies arī Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) (turpmāk – regula Nr.1305/2013), ar ko atceļ Padomes Regulu (EK) Nr. 1698/2005, kura atceļ Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA). 5) Lauksaimniecības un lauku attīstības likuma 9. pants nosaka ražotāju grupu un ražotāju organizāciju definīciju un šādu grupu un organizāciju atzīšanas un darbības uzraudzības kārtību. Likuma 9. panta redakcija ir jāgroza, jo:* līdz 2012. gada 1. aprīlim saskaņā Regulu (EK) Nr. 1234/2007 Eiropas Savienībā bija spēkā nosacījumi attiecībā uz ražotāju grupām un ražotāju organizācijām augļu un dārzeņu nozarē. Lauksaimniecības un lauku attīstības likuma 9. pants paredzēja deleģējumu šo nosacījumu ieviešanai Latvijā;
* 2012. gada 2. aprīlī ar Eiropas Parlamenta un Padomes 2012. gada 14. marta Regulu (ES) Nr. 261/2012, ar ko attiecībā uz līgumattiecībām piena un piena produktu nozarē groza Padomes Regulu (EK) Nr. 1234/2007, Eiropas Savienībā stājās spēkā normas par ražotāju organizāciju, ražotāju organizāciju apvienību un starpnozaru organizāciju veidošanu, atzīšanu un darbību piena nozarē;
* no 2014. gada 1. janvāra ar Eiropas Parlamenta un Padomes 2013. gada 17. decembra Regulas (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, (turpmāk – Regula Nr. 1308/2013) II sadaļas III nodaļas nosacījumi attiecībā uz ražotāju organizācijām, to apvienībām un starpnozaru organizācijām tiek piemērotas ne tikai piena un augļu un dārzeņu nozarē, bet arī vairākās citās nozarēs (piemēram, par liellopu gaļu, graudiem).

Tādējādi Lauksaimniecības un lauku attīstības likuma 9. panta pašreizējā redakcijā ietvertais deleģējums ir nepilnīgs un novecojis un to nepieciešams pārskatīt. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavotais likumprojekts paredz:1. padarīt efektīvāku un ātrāku valsts un ES atbalsta administrēšanu, nosakot obligātu dokumentu iesniegšanu un paziņojumu saņemšanu LAD EPS un deleģējumu Ministru kabinetam, kā arī valsts un ES atbalsta piešķiršanas kārtību, un dot iespēju neliela pretendentu skaita dēļ atbalsta iesniegumu iesniegt arī papīra formā;
2. izslēgt spēkā neesošas normas par lauksaimniecības produktu kvotām;
3. izteikt likuma 9. pantu jaunā redakcijā, nosakot ražotāju organizāciju, to apvienību un starpnozaru organizāciju definīcijas, noteikt deleģējumu šādu organizāciju un to apvienību atzīšanas un darbības uzraudzības kārtībai, kā arī termiņu lēmuma pieņemšanai par ražotāju organizācijas, to apvienības vai starpnozaru organizācijas atzīšanu vai neatzīšanu. Vienlaikus, lai nodrošinātu tiesību aktu piemērošanas nepārtrauktību, ar likumprojektu tiek papildināti pārejas noteikumi, pievienojot 26. un 27. punktu, kuros paredzēts, ka 9. panta jaunā redakcija stāsies spēkā no 2018. gada 1. janvāra un Ministru kabineta noteikumi, kas ir izdoti, pamatojoties uz esošo 9. panta redakciju, būs spēkā līdz jaunu attiecīgu noteikumu izstrādei
 |
| 5. | Projekta izstrādē iesaistītās institūcijas | Zemkopības ministrija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | 1. Valsts un ES atbalsta saņēmēji un potenciālie atbalsta saņēmēji.
2. Lauksaimniecības produktu ražotāju organizācijas, ražotāju organizāciju apvienības vai starpnozaru organizācijas. Šobrīd Latvijā 5 atzītas ražotāju organizācijas darbojas augļu un dārzeņu nozare, kā arī līdz 2017. gada beigām atbilstību ražotāju organizācijas atzīšanas nosacījumiem plāno sasniegt vēl 2 ražotāju grupas augļu un dārzeņu nozarē. Piena nozarē un citās lauksaimniecības produktu nozarēs Latvijā nav atzītu ražotāju organizāciju, to apvienību vai starpnozaru organizāciju.
 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Likumprojekts veicinās tiesisko noteiktību likuma normu interpretācijā un piemērošanā. Kopumā šīs prasības īstenošana ir vērtējama kā administratīvā sloga samazinājums, jo elektroniskā pieteikšanās jau patlaban nodrošina lauksaimniekiem precīzāku iesniegumu aizpildīšanu, kā arī vienkāršākas iesnieguma precizēšanas un labošanas iespējas. Tā arī samazinās kļūdas iesniegumos, un lauksaimnieks varēs iesniegt vienoto iesniegumu no sava datora, nepavadot laiku ceļā uz LAD reģionālo pārvaldi.Atbalsta iesniegumu un dokumentu iesniegšana, kā arī paziņojumu saņemšana EPS nodrošinās mazāku kļūdu daudzumu, ātrāku informācijas apriti un iesniegumu datu apstrādi salīdzinājumā ar dokumentu iesniegšanu papīra formā. Tādējādi tiks nodrošināta arī savlaicīgāka atbalsta administrēšana un izmaksa, kā arī mazākas sankcijas.Pārējie likumprojektā paredzēti nosacījumi nerada papildu informācijas sniegšanas prasības, tāpēc neveido administratīvo slogu |
| 5. | Administratīvās procedūras raksturojums | Administratīvās procedūras netiek mainītas.Tomēr juridiskajām personām, kas tiks atzītas kā ražotāju organizācija, ražotāju organizāciju apvienība vai starpnozaru organizācija kādā lauksaimniecības produktu nozarē, būs pienākums sniegt normatīvajos aktos par šādu organizāciju vai to apvienību atzīšanu noteikto informāciju.Indivīds savas tiesības varēs aizstāvēt normatīvajos aktos noteiktajā kārtībā (Administratīvā procesa likums). |
| 6. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāsagatavo un noteiktajā kārtībā Ministru kabinetā jāiesniedz šādi noteikumu projekti, par kuriem atbildīga Zemkopības ministrija: 1. Piena un piena produktu ražotāju organizāciju atzīšanas un to darbības uzraudzības kārtība;
2. Noteikumi par augļu un dārzeņu ražotāju organizācijām.
 |
| 2. | Cita informācija | 1) Līdz ar likuma grozījumu pieņemšanu spēku zaudēs Ministru kabineta2009. gada 8. septembra noteikumi Nr. 1040 ”Piena kvotu administrēšanas noteikumi”.2) Līdz 2017. gada 31. decembrim spēku zaudēs Ministru kabineta 2008. gada 4. novembra noteikumi Nr. 921 “Noteikumi par augļu un dārzeņu ražotāju grupu atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga valsts un Eiropas Savienības atbalstu augļu un dārzeņu ražotāju grupām”. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz šādām regulām:1) Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013);2) regulu Nr. 809/2014.3) regulu Nr.1305/2013;4) regulu Nr. 907/2014;5) regulu Nr. 1308/2013. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1306/2013, regula Nr. 809/2014, regula Nr. 1308/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  |  |
| Regulas Nr.1306/2013 72. panta 3. punkts | 2. pants | Ieviests pilnībā. | Neparedz stingrākas prasības kā ES tiesību normas. |
| Regulas Nr. 809/2014 17. panta 1. un 2. punkts | 2. pants | Ieviests pilnībā. | Neparedz stingrākas prasības kā ES tiesību normas. |
| Regulas Nr. 1308/2013 152., 154., 156., 157. un 158. pants | 5. pants | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr. 1306/2013 un regulas Nr. 809/2014 nosacījumi ir jāievieš katrā dalībvalstī, lai piešķirtu atbalstu lauksaimniekiem saistībā ar tiešo maksājumu shēmām, tomēr šīs regulas dod arī vairākas iespējas dalībvalstij pārņemt vai ieviest noteiktas normas vai paredz pienākumu noteikt kārtību.Regulas Nr. 1306/2013 72. panta 3. punktā ir noteikta prasība, kas precizēta regulas Nr. 809/2017 17. pantā, nodrošināt atbalsta pretendentu ar veidlapu sagatavēm un atbilstošu grafisko materiālu, pamatojoties uz platībām, kas noteiktas iepriekšējā gadā, izmantojot ĢIS saskarni, kura ļauj apstrādāt deklarēto platību telpiskos un burtciparu datus (ģeotelpisko atbalsta pieteikuma veidlapu). Regulas Nr. 809/2017 17. panta 3. punkts nosaka pienākumu kompetentajai iestādei nodrošināt kā izvēli vai nu nepieciešamo tehnisko palīdzību lauksaimniekiem veidlapu elektroniskai aizpildīšanai (“a” apakšpunkts), vai veidlapu sagataves un atbilstošu grafisko materiālu papīra formā (“b” apakšpunkts).  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

*Anotācijas V sadaļas 2. tabula – projekts šo jomu neskar.*

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| *Projekts šo jomu neskar.* |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Likumprojekts tiks nosūtīts saskaņošanai lauksaimnieku sabiedriskajām organizācijām.Likumprojekts tiks publicēts arī Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto likumprojektu. |
| 3. | Sabiedrības līdzdalības rezultāti  | Patlaban nav zināmi. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Zemkopības ministrija, Lauku atbalsta dienests |
| 2. | Projekta izpildes ietekme uz pārvaldes funkcijām  | Projekts sniegs iespēju Lauku atbalsta dienestam nodrošināt ātrāku informācijas apriti un iesniegumu datu apstrādi, efektīvāk administrēt valsts un ES atbalstu un nodrošināt ātrāku atbalsta izmaksu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Zemkopības ministrs J. Dūklavs

19.12.2016. 10:04

2514

Orlovskis

67027370, Andris.Orlovskis@zm.gov.lv